
Hrvatski zavod za javno zdravstvo 
Zagreb, 16. travnja 2021. 


Osnovne mjere zaštite od zaraze 
koronavirusom SARS-CoV-2 


1. KAKO SE ŠIRI ZARAZA KORONAVIRUSOM? 


Kojim putem koronavirus može ući u tijelo i zaraziti nas? 


e krozusta 

e kroznos 

e —krozoči (očna sluznica) 

Stoga ih treba izbjegavati dodirivati rukama. 


Virus u organizam ne može ući kroz kožu. 


Kojim se putem virus prenosi od osobe do druge? 
e  Fizičkim dodirom sa zaraženom osobom 


e  Prijenosom zaražene mikrokapljice na drugu osobu (kašljanjem, kihanjem, 
neodržavanjem distance za vrijeme razgovora) 


* _Udisajem virusa kroz koncentriran aerosol u zraku (aerosol su sitne čestice 
koje lebde zrakom, a lučimo ih disanjem i govorom, a osobito glasnim 
govorom ili pjevanjem jer glasnoća glasa ima najveći utjecaj na količinu 
proizvedenog aerosola). Za više informacija, vidjeti poglavlje 4. Bitne razlike 
između mikrokaplica i aerosola ? 


e _Fizičkim dodirom prethodno zaražene površine (kvaka, rukohvat, dugme u 
liftovima, prekidači za struju, vodokotlić, slavine...). Najnovije studije ukazuju 
na to da je ovaj način zarazerjeđi nego što se dosad smatralo/. 


1 Science Brief: SARS-CoV-2 and Surface (Fomite) Transmission for Indoor Community Environments | CDC 

2. OSOBNE MJERE SPRJEČAVANJA PRIJENOSA ZARAZE 


Kojim načinom možemo spriječiti prijenos zaraze? 


1. Odfizičkog dodira sa zaraženom osobom štitimo se: 


izbjegavanjem rukovanja, ljubljenja i grljenja i svakog fizičkog kontakta 


2. Od prijenosa zaražene mikrokapljice na drugu osobu štitimo se: 


održavanjem fizičke distance od 2 m (što se glasnije govorito je potrebno 
održavati veći razmak među osobama, ako se ne nosi maska) 


nošenjem maske u zatvorenim prostorima 
nošenjem maske na otvorenom ondje gdje nije moguće održati distancu 


kašljanjem ili kihanjem u lakat ili u papirnatu maramicu s jednokratnom 
uporabom 


tišim govorom ii izbjegavanjem pjevanja (osobito u zborovima) 


3. Od udisaja virusa kroz koncentriran aerosol u zraku štitimo se: 


držanjem prozora otvorenima prilikom okupljanja dvije ili više osoba u 
zatvorenom prostoru ili njihovim redovitom prozračivanjem (NAPOMENA: 
maske štite od mikrokapljica, ali ne od aerosola, jer sitne aerosolne čestice 
uglavnom prolaze kroz njih, slično kao što bi to učinio dim cigarete. Više o 
tome u poglavlju 4.) 


privilegiranjem susreta na otvorenom 


NAPOMENA: U zatvorenom neprozračenom prostoru jedna jedina zaražena 
osoba može, na distanci, samim lučenjem aerosola kroz disanje i govor u 
samo nekoliko sati zaraziti sve druge osobe u prostoriji koje će udisati 
zaraženi aerosol. 


4. Od fizičkog dodira s prethodno zaraženom površinom štitimo se: 


redovitim pranjem ili dezinfekcijom ruku, osobito nakon dodirivanja 
potencijalno zaraženih površina 

e redovitom dezinfekcijom površina koje dodiruje velik broj ljudi (kvake, 
rukohvati, dugmad u liftovima, prekidači za struju, vodokotlići, slavine, 
interfoni, interkom kodovi na vratima, bankomati, uređaji za plaćanje 
karticom...) 


Svaka od ovih četiriju mjera počiva prvenstveno na osobnoj odgovornosti i 
aktivnim sudjelovanjem svakog pojedinca, ne iziskuje nikakav trošak onima 
koji ih se pridržavaju. Sve te mjere su značajno potpomognute propisanim 
javnozdravstvenim mjerama? i odgovornost je tako na pojedincima kao i na 
onima koji su zaduženi za npr. javne prostore kao što su škole, restorani, uredi, 
itd. gdje se ljudi susreću da osiguraju pridržavanje mjera. 


3. KOLEKTIVNE MJERE USPORAVANJA ŠIRENJA ZARAZE 


Kojim načinom možemo usporiti širenje zaraze iz utvrđenih žarišta? 


Osim pridržavanjem gore navedenih osobnih mjera sprječavanja prijenosa 
zaraze, jednom kada se zaraza već proširila, moguće je usporiti njeno širenje 
na dva načina kojim se djeluje na brzinu prijenosa u zajednici. Važno je 
međutim razumjeti da se njima ne sprječava prijenos virusa s jedne osobe na 
drugu, već se samo smanjuje broj osoba koje zaražena osoba može zaraziti: 


1. Smanjivanjem broja druženja i prosječnog broja ljudi s kojima se dnevno 
dolazi u kontakt 


e time se smanjuje broj ljudi na koje zaražena osoba može prenijeti virus 
(NAPOMENA: trenutno su glavni izvori širenja zaraze obiteljska i prijateljska 
druženja, osobito u zatvorenim prostorima, gdje se naročito aerosolom 
najbržeširi zaraza). 


2 Propisivanje obaveznih pandemijskih mjera nije nikakav presedan. Postoji mnogo drugih javnozdravstvenih 
mjera koje su propisane radi zaštite pučanstva i zdravlja drugih osoba, i čije se nepridržavanje kažnjava u 
edukativne svrhe (nošenje pojasa u autu, zabrana pušenja u nekim prostorima, zabranjeno nošenje oružja bez 
dozvole, restrikcije vezane za konzumaciju alkohola i upravljanje vozilima pod utjecajem alkohola). 

2. Smanjivanjem broja ljudi koji se mogu okupiti na istom mjestu 


e time se samo usporavalančani prijenos zarazena veći broj ljudi i sprječava 
eksponencijalni rast, što je glavna svrha svake odluke o ograničavanju 
broja ljudi na javnim okupljanjima (u stadionima, na koncertima, na 
konferencijama, u crkvama, itd.): 

— akojedna zaražena osoba zarazi 10 ljudi, i svatko od njih također 10, i 
tako dalje, u tri koraka dolazi se do 1000 (= 10 x 10 x 10) zaraženih 
osoba; 

— akojedna zaražena osoba zarazi 2 osobe, i svaka od njih također zarazi 
2 osobe, i tako dalje, u tri koraka dolazisedo 8(=2x2x 2) zaraženih 
osoba. 


Ova dva tipa restriktivnih mjera usmjerene na usporavanje širenja zaraza, 
nakon što se već proširila, teoretski ne bi bile potrebne kada bi se strogo 
primjenjivala prva skupina od četiriju mjera osobne odgovornosti. No zbog 
činjenice da se u svakoj populaciji dio ljudi ne ponaša odgovorno, ove dvije 
vrste mjera primjenjuju se kao dodatne mjere kojima se nastoji kompenzirati 
neodgovorna ponašanja na osobnoj razini. Što je osobna odgovornost veća, to 
su manje potrebne restriktivne mjere, i obrnuto. One su dopuna mjerama 
osobne odgovornosti, koje su temeljne mjere i najučinkovitiji način za 
suzbijanje epidemije. 


4. BITNE RAZLIKE IZMEĐU MIKROKAPLJICA | AEROSOLA 


* Generiranje aerosola i mikrokapljica. Običnim disanjem se pri mirovanju 
izdiše prosječno 8 litara zraka na minutu, u kojemu se u prosjeku nalazi 
između 80 i 800 čestica promjera većeg od 0,8 mikrona (0,0008 mm). Pri 
govoru se broj izlučenih čestica penje na 5000 na minutu, s promjerom do 
60 mikrona. Kašljanjem ili kihanjem taj se broj povećava, dok se prosječan 
promjer izbačenih čestica kreće između 0,5 i 30 mikrona, prosječno oko 
2 mikrona. Kod zaražene osobe, te čestice mogu sadržavati veće količine 
virusa. 

Mikrokapljice su sitne čestice promjera većeg od 5 mikrona (10 puta tanji od 
kose) i od njih nas efikasno štiti maska. Veća mikrokapljica promjera 
100 mikrona ili 0,1 mm padne na zemlju za manje od 10 sekundi i na 
udaljenost od 1m do 2m. Mikrokapljici promjera 20 mikrona treba oko 
4 minute da padne na zemlju s visine od 3 m. Kašljanjeili kihanje, koje mogu 
prouzročitiviše desetaka tisuća čestica, mogu ih izbaciti na udaljenostod 3 m 
do 5m. Mikrokapljici promjera 10 mikrona treba oko 17 minuta da padne na 
zemlju. No, ako su udahnute, mikrokapljice će se uglavnom zaustaviti u 
gornjem dišnom traktu (nosna i usna šupljina, ždrijelo, grlo). 


Aerosol su sitne i vrlo lagane čestice, manje od mikrokapljica, promjera 
manjeg od 5 mikrona, koje lebde zrakom i na većoj udaljenosti od 10 m. 
Udahnut aerosol neće zaustaviti mukozna barijera u gornjem dišnom traktu 
(nosnoj i usnoj šupljini, ždrijelu, grlu), koja nas inače štiti od virusa i bakterija, 
i aerosolne čestice udisajem mogu ući duboko u pluća sve do plućnih 
alveola3. Čestice aerosola nosi strujanje zraka koncentriraju se u 
neprozračenim prostorima. 


Aerosol i prozračivanje. Od aerosola se štitimo prozračivanjem, a mnogo 
slabije maskom. Aerosolna čestica promjera manjeg od 3 mikrona praktično 
ostaje lebdjeti u zrakusve dok je strujanje zraka ne nanese na neku površinu. 
Od jednog jedinog kašlja, osoba s velikim virusnim opterećenjem može 
generirati više od 100.000 čestice virusa koji mogu ostati u zraku više od 
10 sekundi“. Stoga se veća koncentracija zaraženog aerosola u zraku 
sprječava dobrom ventilacijom ili redovitim prozračivanjem. 


Aerosol poput dima cigarete. Aerosol se ponaša poput duhanskog dima: u 
zatvorenoj prostoriji u kojoj samo jedna osoba puši, nakon par sati svi će 
vonjatipo duhanui svi će se nadisati dima, što se neće dogoditi ako su prozori 
otvoreni. Isto je sa zaraženim aerosolnim česticama koje lebde u zraku, uz 
razliku da su bezmirisne i nevidljive. 


3 Leung, Nancy H.L. "Transmissibility and transmission of respiratory viruses". Nature Reviews Microbiology 
(2021). https://doi.org/10.1038/s41579-021-00535-6 

4 "Modeling the load of SARS-CoV-2 virus in human expelled particles during coughing and speaking", Yang Wang, 
Guang Xu, Yue-Wern Huang (2020). https://doi.org/10.1371/journal.pone.0241539 

Aerosol i hladno vrijeme. U hladnim vremenskim uvjetima, kada su prozori 
uglavnom zatvorenii prozračivanje slabo, aerosol je jedan od glavnih izvora 
zaraze jer, za razliku od mikrokapljica, prenosi zarazu i na mnogo veću 
udaljenost. Međutim, vani ili u dobro prozračenim prostorima, a osobito u 
toplim vremenskim uvjetima, aerosol brzo hlapi te se virusi, koji su 
eventualno u njemu bili, brzo rasprše i teško ih se može detektirati u zraku. 


Aerosol i pjevanje. Pjevanje naročito povećava mogućnost prijenosa zaraze 
jer je obično glasnije od govora. Zato u zatvorenim prostorima nije 
preporučljivo ili zahtijeva znatno veću udaljenost među osobama i 
preporučujese nošenje maske i dok se pjeva. Zbog veće učestalosti oboljenja 
među članovima pjevačkih zborova, u mnogim zemljama je za vrijeme 
pandemije zabranjeno zborsko pjevanje ili podložno posebnim restrikcijama. 


5. VAŽNOST ODGOVORNOG PONAŠANJA 


Zarazu od koronavirusa možemo spriječiti samo osobnom odgovornošću 
pridržavanjem četiriju osnovnih mjera. 


Netko može ne biti zabrinut za to hoće li se zaraziti, a ako se i zarazi može 
imati samo minimalne simptome zaraze sa SARS-CoV-2 koji se manifestiraju 
kao prehlada, hunjavica ili cak bez ikakvih simptoma bolesti (tzv. 
asimptomatski slučajevi). No i takva će osoba doći u susret sa starijim 
osobama, svojim roditeljima, kroničnim bolesnicima i drugima čiji je imunitet 
puno slabiji, i za koje taj isti virus može biti koban. Takva osoba može biti 
samo prenositelj zaraze na drugu osobu za koju virus također neće biti 
opasan, ali će je ga možda prenijeti na treću osobu koja će teško oboljeti. 
Odgovornim ponašanjem nastojimo izbjeći da nepažnjom ili nesmotrenošću 
zarazimo druge, što nije samo odraz građanske odgovornosti, nego i zrelosti 
i brige za bližnjega. Jedino odgovornim ponašanjem svakog od nas možemo 
učinkovito prekinuti lance prijenosa zaraze, čime svatko aktivno pridonosi 
jenjavanju epidemije. 

e Akose 200ljudi okupi na jednom mjestu, ne rukuju se, drže distancu, nose 


masku i ako jetaj prostor prozračenilina otvorenom, minimalne su šanse da 
10 ili 20 zaraženih osoba među njima prenesu zarazu na druge. Ako se 
međutim 10 ljudi okupi i ne pridržava tih osnovnih pravila (već se rukuje, ne 
drži distancu, ne nosi masku i prostor nije prozračen), velika je vjerojatnost 
da će se svi zarazitii akoje samo jedna osoba zaražena među njima, osobito 
ako susret potraje nekoliko sati. 


U izbjegavanju rizičnih ponašanja najbolje će nam pomoći pravilo da se 
prema drugima ponašamo onako kako bismo se ponašali da znamo da smo 
zaraženi i da pazimo da druge oko sebe ne zarazimo. 


Ni najrestriktivne mjera usporavanja dinamike širenja epidemije ne mogu 
dati zadovoljavajući rezultat ako se ne poštuju mjere osobne odgovornosti 
(četiri osnovne mjere sprječavanja zaraze). Slikovito rečeno, djelovat će kao 
poklopac na kipući lonac ispod kojeg nije ugašena vatra: djelomično će 
spriječiti da ne pokipi, ali mnogo djelotvornije je ugasiti vatru. To možemo 
samo osobnom odgovornošću čime sprječavamo prijenos zaraze na druge 
oko sebe te se pošteđujemo od uvođenja restriktivnih mjera. Izbjegavanjem 
pridržavanja mjera štetimo i sebi i drugima, dok njihovim pridržavanjem 
štitimo i sebe i svoje bližnje. 


